Premierul Marcel Ciolacu a explicat că nu au fost desemnați candidații PSD și PNL la Sectoarele 1, 2 și 3 pentru că "avem o altă abordare", iar PSD și PNL "nu trag din fes, nu facem bețigașe". În discuție a intervenit și Nicolae Ciucă, liderul PNL, care a spus că își doresc să existe o coerență între candidatul la Primăria Capitalei și candidații de la sectoare.
În primul rând, am plecat împreună cu domnul președinte Nicolae Ciucă de la altă abordare și altă logică: nu tragem din fes, nu facem bețigașe. Sunt ferm convins că în perioada următoare vom veni cu cei mai buni candidați pentru fiecare sector. Cei trei primari care sunt acum în sală sunt candidații noștri (primarii de la Sectoarele 3, 4 și 6 n.r.)
Nicolae Ciucă a intervenit peste Ciolacu
Ciucă a simțit nevoia de explicații suplimentare și a spus că se dorește o linie coerentă la nivelul întregii capitale.
"Aici aș vrea să completez faptul că, până la urmă, este important actul de management între Primăria Capitalei și primăriile de sector. Ca atare, linia pe care o vom urma va fi aceea a coerenței", a spus Nicolae Ciucă.